**Z A P I S N I K**

 **Sa trideset sedme sjednice Skupštine Glavnog grada - Podgorice, održane 6. oktobra 2022. godine, sa početkom u 10:30 časova**

 Sjednicu je otvorio predsjednik Skupštine **dr Đorđe Suhih**, koji je saopštio da odbornici opozicije ne prisustvuju sjednici i informisao da će predstavnici medija sjednicu pratiti iz medijske sale na prizemlju i da će televizijske ekipe moći snimati početak sjednice u plenarnoj sali u trajanju od 5 minuta.

 Predsjednik **Suhih** je zatim konstatovao da je prisutno 32 odbornika, tako da postoji kvorum za rad i punovažno odlučivanje Skupštine.

 Odsustvo sa ove sjednice najavili su odbornice i odbornici: **Biljana Kljajević Batrićević**, **Ivana Bojović,** **Ljiljana Maraš,** **Čel Ismailisufi, Mileta Pivljanin, Bogdan Božović, Radmila Čagorović** i **Marija Pavićević**.

 Potom je informisao da je sa dopunskim materijalom za sjednicu dostavljena ostavka odbornika **Nikole Kažića,** sa Izborne liste "ALEKSA BEČIĆ - DRITAN ABAZOVIĆ - PODGORICA ZA 21. VIJEK - DEMOKRATE - URA". U nastavku rada Skupština je konstatovala prestanak odborničkog mandata odborniku **Nikoli Kažiću**, sa ove Izborne liste, zbog podnošenja ostavke.

 Predsjednik **Suhih** je obavijestio da su na sjednicu pozvani gradonačelnik Glavnog grada, zamjenici gradonačelnika, glavni administrator, glavni gradski arhitekta, menadžer Glavnog grada, starješine organa uprave, rukovodioci javnih i drugih službi čiji je osnivač Skupština Glavnog grada i predsjednik Savjeta za razvoj i zaštitu lokalne samouprave, kao i da na javni poziv za učešće nevladinih organizacija na ovoj sjednici, nije bilo prijavljenih kandidata.

Nakon toga, prešlo se na zapisnike sa XXXVsjednice Skupštine, održane 28. jula 2022. godineisa XXXVI sjednice, održane 23. avgusta 2022. godine.

 - Skupština je usvojila Zapisnik sa XXXV sjednice Skupštine, bez primjedbi (glasao je 31 odbornik: 31 ″za″).

- Skupština je usvojila Zapisnik sa XXXVI sjednice Skupštine, bez primjedbi (glasao je 31 odbornik: 31 ″za″).

 Zatim se prešlo na utvrđivanje dnevnog reda.

 Predsjednik **Suhih** je istakao da je Prijedlog dnevnog reda odbornicima dostavljen u Sazivu sjednice, a materijali u skladu sa članom 61 Poslovnika Skupštine.

Takođe je saopštio da su u dopuni materijala dostavljeni:

* **Mišljenje gradonačelnika** Glavnog gradana Prijedlog odluke o izmjenama i dopuni Statuta Glavnog grada*(za tačku 1. predloženog dnevnog reda)*,
* **Saglasnost Ministarstva kulture i medija** **Crne Gore** na Prijedlog odluke o podizanju spomen - obilježja davanjem naziva ulicama i bulevaru u Podgorici *(za tačku 7. predloženog dnevnog reda)* i
* **izvještaji** nadležnih radnih tijela.

Nakon toga, predsjednik **Suhih** je dao dodatna pojašnjenja u vezi predloženog dnevnog reda, jer je došlo do određenih korekcija.

Nadalje, predsjednik **Suhih** je, s obzirom da nije dostavljen materijal za tačku 28., *konstatovao* da se iz predloženog dnevnog reda *izostavlja*:

- tačka 28. *Informacija o biznis zonama Glavnog grada Podgorice, sa Prijedlogom zaključaka.*

Podsjetio je da je odredbama člana 61 stav 7 Poslovnika Skupštine Glavnog grada propisano da Skupština ne može odlučivati o pitanjima za koja odgovarajući materijal nije dostavljen odbornicima.

Potom je obavijestio dase u dnevnom redu koriguju nazivi tačaka **12, 15, 19, 20, 21** i **26**, adekvatno nazivima materijala koji su dostavljeni, tako da glase:

- **tačka 12.** *Prijedlog odluke o ustupanju Fudbalskom klubu* ″*Zabjelo*″ *na korišćenje zemljišta u KO Podgorica III, bez naknade;*

- **tačka 15.** *Prijedlog odluke o određivanju lokacije sa elementima urbanističko-tehničkih uslova za izgradnju lokalnog objekta od opšteg interesa-objekat privrednog razvoja Upravna zgrada preduzeća* ″*Čistoća*″ *d.o.o. i ostali objekti komunalne infrastrukture;*

- **tačka 19.** *Prijedlog odluke o povraćaju novčanih sredstava društvu sa ograničenom odgovornošću* ″*Rokšped*″*;*

- **tačka 20.** *Prijedlog odluke o davanju saglasnosti na Odluku Odbora direktora Društva sa ograničenom odgovornošću Čistoća*″ *Podgorica, broj: 49/22-19485 od 24. 08.2022. godine;*

- **tačka 21.** *Prijedlog odluke o davanju saglasnosti na Odluku Odbora direktora Društva sa ograničenom odgovornošću Agencije za stanovanje, broj LIV-923/22-6229 od 12. septembra 2022. godine* i

- **tačka 26.** *Izvještaj o realizovanim aktivnostima u sprovođenju Lokalnog plana za unapređenje socijalne inkluzije - razvoj usluga socijalne i dječje zaštite u Glavnom gradu za period 2020-2023. godine, za 2021. godinu.*

Obavijestio je da je u pripremi ove sjednice, na sastanku sa predsjednicima klubova odbornika dogovoreno da se zaduži Služba Skupštine da pripremi Prijedlog odluke o izmjenama Statuta Glavnog grada, radi usaglašavanja sa Zakonom o izmjenama i dopuni Zakona o Glavnom gradu, u skladu sa statusom novoosnovane opštine Zeta i da je rok za usklađivanje Statuta sa ovim zakonom do 21. oktobra 2022. godine. Shodno tome, pojasnio je da je u predloženom dnevnom redu 1. tačka Prijedlog odluke o izmjenama i dopuni Statuta Glavnog grada, čiji je predlagač.

Predsjednik **Suhih** je takođe saopštio da je u dopuni materijala dostavljen **Prijedlog odluke o obrazovanju Organizacionog odbora za stvaranje uslova za početak rada novoosnovane opštine Zeta**, radi razmatranja po hitnom postupku.

Potom se prešlo na izjašnjavanje o dopuni dnevnog reda prijedlogom koji je dostavljen po hitnom postupku.

- Skupština je prihvatila prijedlog da se u dnevni red sjednice Skupštine, po hitnom postupku uvrsti *Prijedlog odluke o obrazovanju Organizacionog odbora za stvaranje uslova za početak rada novoosnovane opštine Zeta.* (glasao je 31 odbornik: 31 ″za″)

Predsjednik **Suhih** je obavijestio da će se navedeni prijedlog uvrstiti poslije šeste tačke predloženog dnevnog reda, kao i da će ga nadležna radna tijela Odbor za izbor i imenovanja i Odbor za Statut i propise, razmotriti na zajedničkoj sjednici u pauzi zasijedanja Skupštine.

Potom se prešlo na glasanje o inoviranom Prijedlogu dnevnog reda - izostavljena tačka 28., korekcije u nazivima tačaka iz saziva: 12, 15, 19, 20, 21 i 26 iuvrštena tačka po hitnom postupku (kao 7. tačka)*.*

Skupština je, sa 31 glasom″za″, utvrdila sljedeći -

 **D n e v n i r e d:**

1. Prijedlog odluke o izmjenama i dopuni Statuta Glavnog grada;
2. Prijedlog odluke o izmjenama i dopunama Odluke o budžetu Glavnog grada Podgorica za 2022. godinu;
3. Prijedlog odluke o izmjenama i dopunama Odluke o porezu na nepokretnosti;
4. Prijedlog odluke o potvrđivanju Odluke o davanju saglasnosti na Odluku o ustupanju vozila;
5. Prijedlog odluke o potvrđivanju Odluke o članovima Skupštine Odbojkaškog kluba ″Budućnost Volley″;
6. Prijedlog odluke o potvrđivanju Odluke o članovima Skupštine Rukometnog kluba ″Budućnost Podgorica″;
7. Prijedlog odluke o obrazovanju Organizacionog odbora za stvaranje uslova za početak rada novoosnovane opštine Zeta;
8. Prijedlog odluke o podizanju spomen - obilježja davanjem naziva ulicama i bulevaru u Podgorici;
9. Prijedlog odluke o prodaji građevinskog zemljišta označenog kao katastarska parcela broj 4683/9 KO Tološi;
10. Prijedlog odluke o prodaji građevinskog zemljišta označenog kao UP2090/1466 u zahvatu DUP-a ″Konik - Stari aerodrom″ - Izmjene i dopune u Podgorici;
11. Prijedlog odluke o davanju u zakup zemljišta putem prikupljanja ponuda radi postavljanja privremenih objekata;
12. Prijedlog odluke o davanju u zakup zemljišta koje je dio katastarske parcele broj 415/1 KO Podgorica I;
13. Prijedlog odluke o ustupanju Fudbalskom klubu ″Zabjelo″ na korišćenje zemljišta u KO Podgorica III, bez naknade;
14. Prijedlog odluke o davanju saglasnosti za rješavanje imovinsko - pravnih odnosa na nepokretnostima u zahvatu DUP-a ″Poslovni centar Kruševac - zona B″;
15. Prijedlog odluke o davanju saglasnosti za rješavanje imovinsko - pravnih odnosa za potrebe izgradnje lokalnog objekta od opšteg interesa - uređenja šetališta uz brdo Ljubović;
16. Prijedlog odluke o određivanju lokacije sa elementima urbanističko - tehničkih uslova za izgradnju lokalnog objekta od opšteg interesa - objekat privrednog razvoja Upravna zgrada preduzeća ″Čistoća″ d.o.o. i ostali objekti komunalne infrastrukture;
17. Prijedlog odluke o izmjenama Odluke o postavljanju, građenju i uklanjanju lokalnih objekata od opšteg interesa na teritoriji Glavnog grada Podgorice;
18. Prijedlog odluke o izmjenama Odluke o postavljanju odnosno građenju i uklanjanju pomoćnih objekata na teritoriji Glavnog grada Podgorice;
19. Prijedlog odluke o izmjenama i dopunama Odluke o godišnjoj naknadi za korišćenje prostora za bespravne objekte;
20. Prijedlog odluke o povraćaju novčanih sredstava društvu sa ograničenom odgovornošću ″Rokšped″;
21. Prijedlog odluke o davanju saglasnosti na Odluku Odbora direktora Društva sa ograničenom odgovornošću ″Čistoća″ Podgorica, broj: 49/22-19485 od 24.08.2022. godine;
22. Prijedlog odluke o davanju saglasnosti na Odluku Odbora direktora Društva sa ograničenom odgovornošću Agencije za stanovanje, broj LIV-923/22-6229 od 12. septembra 2022. godine;
23. Prijedlog odluke o davanju saglasnosti ″Pogrebne usluge″ d.o.o. - Podgorica za postavljanje privremenog objekta za potrebe groblja u Zagoriču;
24. Prijedlog odluke o davanju saglasnosti Domu zdravlja Podgorica za postavljanje privremenih objekata (kontejnerskog tipa), na zemljištu u imovini Glavnog grada - Podgorica;
25. Prijedlog odluke o davanju saglasnosti na Odluku o dopunama Statuta Javne ustanove Narodna biblioteka ″Radosav Ljumović″ Podgorica;
26. Prijedlog Lokalnog akcionog plana za podsticanje rodne ravnopravnosti u Glavnom gradu Podgorica za period 2023-2025. godine;
27. Izvještaj o realizovanim aktivnostima u sprovođenju Lokalnog plana za unapređenje socijalne inkluzije - razvoj usluga socijalne i dječje zaštite u Glavnom gradu Podgorici za period 2020-2023. godine, za 2021. godinu;
28. Izvještaj o realizaciji projekata po osnovu javnih konkursa za raspodjelu sredstava za podršku ženskom preduzetništvu za period 2019-2021. godine;
29. Izbor i imenovanja.

 **\* \* \***

Zatim se prešlo na rad po utvrđenom redosljedu.

U vezi sa **PRVOM TAČKOM** dnevnog reda - **Prijedlogom odluke o izmjenama i dopuni Statuta Glavnog grada**, dopunsko obrazloženje je dao **Veselin Vukčević**, sekretar Skupštine Glavnog grada, a predlagač predsjednik **Suhih** je dao kraći komentar.

Po ovoj tački nije bilo diskusija odbornika.

Predsjednik **Suhih** je saopštio da će se, saglasno članu 91 Poslovnika, o svakoj tački dnevnog reda Skupština izjasniti nakon završenog pretresa po svim tačkama utvrđenog dnevnog reda, po redosljedu razmatranja.

U vezi sa **DRUGOM TAČKOM** dnevnog reda - **Prijedlogom odluke o izmjenama i dopunama Odluke o budžetu Glavnog grada Podgorica za 2022. godinu**, dopunsko obrazloženje je dala predstavnica predlagača **mr Snežana Popović**, sekretarka Sekretarijata za finansije.

 Po ovoj tački dnevnog reda diskutovali su odbornici: **mr Andrija Klikovac**, **Stefan Šaponjić**, **dr Jovan Rabrenović** i **mr Mihailo Anđušić**, predsjednik Kluba odbornika ″ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ″.

U diskusiji je učestvovao gradonačelnik **dr Ivan Vuković**, koji je dao i dopunska obrazloženja o tačkama dnevnog reda: 3, 5, 6, 13, 15, 16, 24 i 25.

 U vezi sa **TREĆOM TAČKOM** dnevnog reda - **Prijedlogom odluke o izmjenama i dopunama Odluke o porezu na nepokretnosti**, dopunsko obrazloženje je dala predstavnica predlagača **mr Snežana Popović**, sekretarka Sekretarijata za finansije.

Predsjednik **Suhih** je dao kraći komentar.

 Po ovoj tački nije bilo diskusija odbornika.

U vezi sa **ČETVRTOM TAČKOM** dnevnog reda - **Prijedlogom odluke o**

**potvrđivanju Odluke o davanju saglasnosti na Odluku o ustupanju vozila**, nije bilo diskusija odbornika.

U vezi sa **PETOM TAČKOM** dnevnog reda - **Prijedlogom odluke o potvrđivanju Odluke o članovima Skupštine Odbojkaškog kluba ″Budućnost Volley″**, kraće napomene o ovoj i šestoj tački - Prijedlogu odluke o potvrđivanju Odluke o članovima Skupštine Rukometnog kluba ″Budućnost Podgorica″ je dala predstavnica predlagača **Ana Medigović**, sekretarka Sekretarijata za kulturu i sport.

U objedinjenoj diskusiji o petoj i šestoj tački učestvovao je **mr Mihailo Anđušić**, predsjednik Kluba odbornika ″ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ″.

U vezi sa **ŠESTOM TAČKOM** dnevnog reda - **Prijedlogom odluke o potvrđivanju Odluke o članovima Skupštine Rukometnog kluba ″Budućnost Podgorica″**, diskutovao je predsjednik **dr Đorđe Suhih**.

**\* \* \***

Nakon toga, predsjednik **Suhih** je u 11:50 dao pauzu od 15 minuta kako bi nadležni Odbor za izbor i imenovanja i Odbor za Statut i propise održali zajedničku sjednicu na kojoj će razmotriti Prijedlog odluke o obrazovanju Organizacionog odbora za stvaranje uslova za početak rada novoosnovane opštine Zeta, koji je u dnevni red uvršten po hitnom postupku.

**\* \* \***

Skupština je nastavila rad u 12:25 časova.

U nastavku rada, prešlo se na **SEDMU TAČKU** dnevnog reda - **Prijedlog odluke o obrazovanju Organizacionog odbora za stvaranje uslova za početak rada novoosnovane opštine Zeta**, koja je uvrštena u dnevni red po hitnom postupku.

Stavove sa zajedničke sjednice Odbora za izbor i imenovanja i Odbora za Statut i propise, u vezi sa Prijedlogom odluke o obrazovanju Organizacionog odbora za stvaranje uslova za početak rada novoosnovane opštine Zeta, saopštila je **mr Ksenija Aranitović**, predsjednica Odbora za Statut i propise.

Po ovoj tački dnevnog reda nije bilo diskusija odbornika.

U vezi sa **OSMOM TAČKOM** dnevnog reda - **Prijedlogom odluke o podizanju spomen-obilježja davanjem naziva ulicama i bulevaru u Podgorici**, nije bilo diskusija odbornika.

U vezi sa **DEVETOM TAČKOM** dnevnog reda - **Prijedlogom** **odluke o prodaji građevinskog zemljišta označenog kao katastarska parcela broj 4683/9 KO Tološi**, nije bilo diskusija odbornika.

U vezi sa **DESETOM TAČKOM** dnevnog reda - **Prijedlogom** **odluke o** **prodaji građevinskog zemljišta označenog kao UP2090/1466 u zahvatu DUP-a ″Konik - Stari aerodrom″ - Izmjene i dopune u Podgorici**, nije bilo diskusija odbornika.

U vezi sa **JEDANAESTOM TAČKOM** dnevnog reda - **Prijedlogom** **odluke o** **davanju u zakup zemljišta putem prikupljanja ponuda radi postavljanja privremenih objekata**, kraće napomene je dao predstavnik predlagača **Mladen Ilić**, direktor Direkcije za imovinu.

Po ovoj tački dnevnog reda nije bilo diskusija odbornika.

U vezi sa **DVANAESTOM TAČKOM** dnevnog reda - **Prijedlogom** **odluke o** **davanju u zakup zemljišta koje je dio katastarske parcele broj 415/1 KO Podgorica I**, nije bilo diskusija odbornika.

U vezi sa **TRINAESTOM TAČKOM** dnevnog reda - **Prijedlogom** **odluke** **o ustupanju Fudbalskom klubu ″Zabjelo″ na korišćenje zemljišta u KO Podgorica III, bez naknade**, dodatne napomene je dao predstavnik predlagača **Mladen Ilić**, direktor Direkcije za imovinu.

Kraći komentar je dao predsjednik **Suhih**.

Po ovoj tački dnevnog reda diskutovao je odbornik **Stefan Šaponjić**, u ime Kluba odbornika ″ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ″.

U vezi sa **ČETRNAESTOM TAČKOM** dnevnog reda - **Prijedlogom** **odluke** **o** **davanju saglasnosti za rješavanje imovinsko - pravnih odnosa na nepokretnostima u zahvatu DUP-a ″Poslovni centar Kruševac - zona B″**, dodatne napomene je dao predstavnik predlagača **Mladen Ilić**, direktor Direkcije za imovinu.

Po ovoj tački dnevnog reda nije bilo diskusija odbornika.

U vezi sa **PETNAESTOM TAČKOM** dnevnog reda - **Prijedlogom** **odluke** **o** **davanju saglasnosti za rješavanje imovinsko - pravnih odnosa za potrebe izgradnje lokalnog objekta od opšteg interesa - uređenja šetališta uz brdo Ljubović**, dodatne napomene je dao predstavnik predlagača **Mladen Ilić**, direktor Direkcije za imovinu.

Po ovoj tački dnevnog reda nije bilo diskusija odbornika.

U vezi sa **ŠESNAESTOM TAČKOM** dnevnog reda - **Prijedlogom** **odluke** **o određivanju lokacije sa elementima urbanističko - tehničkih uslova za izgradnju lokalnog objekta od opšteg interesa - objekat privrednog razvoja Upravna zgrada preduzeća ″Čistoća″ d.o.o. i ostali objekti komunalne infrastrukture**, kratke napomene je dao predstavnik predlagača **Miljan Barović**, sekretar Sekretarijata za planiranje prostora i održivi razvoj.

Po ovoj tački dnevnog reda nije bilo diskusija odbornika.

U vezi sa **SEDAMNAESTOM TAČKOM** dnevnog reda - **Prijedlogom** **odluke** **o izmjenama Odluke o postavljanju, građenju i uklanjanju lokalnih objekata od opšteg interesa na teritoriji Glavnog grada Podgorice**, dodatne napomene o ovoj i osamnaestoj tački dnevnog reda je dao predstavnik predlagača **Miljan Barović**, sekretar Sekretarijata za planiranje prostora i održivi razvoj.

Po ovoj tački dnevnog reda nije bilo diskusija odbornika.

U vezi sa **OSAMNAESTOM TAČKOM** dnevnog reda - **Prijedlogom** **odluke** **o izmjenama Odluke o postavljanju odnosno građenju i uklanjanju pomoćnih objekata na teritoriji Glavnog grada Podgorice**, nije bilo diskusija odbornika.

U vezi sa **DEVETNAESTOM TAČKOM** dnevnog reda - **Prijedlogom** **odluke** **o** **izmjenama i dopunama Odluke o godišnjoj naknadi za korišćenje prostora za bespravne objekte**, dodatne napomene je dao predstavnik predlagača **Miljan Barović**, sekretar Sekretarijata za planiranje prostora i održivi razvoj.

Po ovoj tački dnevnog reda nije bilo diskusija odbornika.

U vezi sa **DVADESETOM TAČKOM** dnevnog reda - **Prijedlogom** **odluke** **o** **povraćaju novčanih sredstava društvu sa ograničenom odgovornošću ″Rokšped″**, nije bilo diskusija odbornika.

U vezi sa **DVADESET PRVOM TAČKOM** dnevnog reda - **Prijedlogom** **odluke** **o davanju saglasnosti na Odluku Odbora direktora Društva sa ograničenom odgovornošću ″Čistoća″ Podgorica, broj: 49/22-19485 od 24.08.2022. godine**, nije bilo diskusija odbornika.

U vezi sa **DVADESET DRUGOM TAČKOM** dnevnog reda - **Prijedlogom** **odluke** **o** **davanju saglasnosti na Odluku Odbora direktora Društva sa ograničenom odgovornošću Agencije za stanovanje, broj LIV-923/22-6229 od 12. septembra 2022. godine**, dodatne napomene je dala predstavnica predlagača **Milka Šćepović**, pomoćnica sekretara Sekretarijata za komunalne poslove.

U vezi sa **DVADESET TREĆOM TAČKOM** dnevnog reda - **Prijedlogom odluke o davanju saglasnosti ″Pogrebne usluge″ d.o.o. - Podgorica za postavljanje privremenog objekta za potrebe groblja u Zagoriču**, nije bilo diskusija odbornika.

U vezi sa **DVADESET ČETVRTOM TAČKOM** dnevnog reda - **Prijedlogom odluke o davanju saglasnosti Domu zdravlja Podgorica za postavljanje privremenih objekata (kontejnerskog tipa), na zemljištu u imovini Glavnog grada - Podgorica**, nije bilo diskusija odbornika.

U vezi sa **DVADESET PETOM TAČKOM** dnevnog reda - **Prijedlogom odluke o davanju saglasnosti na Odluku o dopunama Statuta Javne ustanove Narodna biblioteka ″Radosav Ljumović″ Podgorica**, kraće napomene je dala predstavnica predlagača **Ana Medigović**, sekretarka Sekretarijata za kulturu i sport.

Po ovoj tački dnevnog reda nije bilo diskusija odbornika.

U vezi sa **DVADESET ŠESTOM TAČKOM** dnevnog reda - **Prijedlogom** **Lokalnog akcionog plana za podsticanje rodne ravnopravnosti u Glavnom gradu Podgorica za period 2023-2025. godine**, dodatne napomene je dao predstavnik predlagača **Ivan Terzić**, sekretar Sekretarijata za socijalno staranje.

Kraći komentar je dao predsjednik **Suhih**.

U vezi sa **DVADESET SEDMOM TAČKOM** dnevnog reda - **Izvještajem o realizovanim aktivnostima u sprovođenju Lokalnog plana za unapređenje socijalne inkluzije - razvoj usluga socijalne i dječje zaštite u Glavnom gradu Podgorici za period 2020-2023. godine, za 2021. godinu**, nije bilo diskusija odbornika.

U vezi sa **DVADESET OSMOM TAČKOM** dnevnog reda - **Izvještajem o realizaciji projekata po osnovu javnih konkursa za raspodjelu sredstava za podršku ženskom preduzetništvu za period 2019-2021. godine**; dopunsko obrazloženje je dala predstavnica predlagača **dr Slađana Vujačić**, zamjenica gradonačelnika Glavnog grada.

Kraći komentar je dao predsjednik **Suhih**.

U vezi sa **DVADESET DEVETOM TAČKOM** dnevnog reda - **Izbor i imenovanja**, predsjednik **Suhih** je podsjetio da je Odbor za izbor i imenovanja dostavio 3 prijedloga i to:

1. Prijedlog odluke o izmjeni Odluke o imenovanju Izborne komisije Glavnog grada - Podgorice;
2. Prijedlog rješenja o imenovanju Žirija za dodjelu Nagrade *"*19. decembar*"* za 2022. godinu;
3. Prijedlog rješenja o imenovanju Komisije za dodjelu Studentske nagrade Glavnog grada - Podgorice za 2022. godinu.

Po ovoj tački dnevnog reda nije bilo diskusije.

Nakon toga, predsjednik **Suhih** je konstatovao da je završena rasprava o svim tačkama dnevnog reda i dao pauzu od 15 minuta.

**\* \* \***

Skupština je nastavila rad u 13:45 časova.

Potom se prešlo na izjašnjavanje po redosljedu po kojem je vođena rasprava.

- Skupština je usvojila Prijedlog odluke o izmjenama i dopuni Statuta Glavnog grada. (glasao je 31 odbornik: 31 ″za″)

- Skupština je usvojila Prijedlog odluke o izmjenama i dopunama Odluke o budžetu Glavnog grada Podgorica za 2022. godinu. (glasao je 31 odbornik: 31 ″za″)

- Skupština je usvojila Prijedlog odluke o izmjenama i dopunama Odluke o porezu na nepokretnosti. (glasao je 31 odbornik: 31 ″za″)

- Skupština je usvojila Prijedlog odluke o potvrđivanju Odluke o davanju saglasnosti na Odluku o ustupanju vozila. (glasao je 31 odbornik: 31 ″za″)

- Skupština je usvojila Prijedlog odluke o potvrđivanju Odluke o članovima Skupštine Odbojkaškog kluba ″Budućnost Volley″, kojom se za članove Skupštine određuju: **Mladen Brnović**, **Gojko Maksimović**, **Zoran Vuletić**, **Petar Vukčević**, **Miljan Vukotić**, **Filip Vulić** i **Mirko Janković**. (glasao je 31 odbornik: 31 ″za″)

- Skupština je usvojila Prijedlog odluke o potvrđivanju Odluke o članovima Skupštine Rukometnog kluba ″Budućnost Podgorica″, kojom se za članove Skupštine određuju: **Milo Muhadinović**, **Draško Mrvaljević**, **Radovan Gligorović**, **Filip Lalić** i **Emil Đokić**.(glasao je 31 odbornik: 31 ″za″)

- Skupština je usvojila Prijedlog odluke o obrazovanju Organizacionog odbora za stvaranje uslova za početak rada novoosnovane opštine Zeta, u sastavu: predstavnici Glavnog grada - Podgorice **mr Snežana Popović,** sekretarka Sekretarijata za finansije; **Mladen Ilić,** direktor Direkcije za imovinu i **Miljan Barović,** sekretar Sekretarijata za planiranje prostora i održivi razvoj; predstavnici Opštine Zeta: **Ratko Stijepović,** predsjednik Skupštine Opštine u okviru Glavnog grada Golubovci; **Slađana Anđušić,** vršiteljka dužnosti sekretarke Sekretarijata za lokalnu upravu Opštine u okviru Glavnog grada Golubovci i **Vesna Maraš,** rukovoditeljka Sektora za finansije u Sekretarijatu za lokalnu upravu Opštine u okviru Glavnog grada Golubovci i **Dragiša Janjušević,** državni sekretar - predstavnik Ministarstva javne uprave. (glasao je 31 odbornik: 31 ″za″)

- Skupština je usvojila Prijedlog odluke o podizanju spomen - obilježja davanjem naziva ulicama i bulevaru u Podgorici. (glasao je 31 odbornik: 31 ″za″)

- Skupština je usvojila Prijedlog odluke o prodaji građevinskog zemljišta označenog kao katastarska parcela broj 4683/9 KO Tološi. (glasao je 31 odbornik: 31 ″za″)

- Skupština je usvojila Prijedlog odluke o prodaji građevinskog zemljišta označenog kao UP2090/1466 u zahvatu DUP-a ″Konik - Stari aerodrom″ - Izmjene i dopune u Podgorici. (glasao je 31 odbornik: 31 ″za″)

- Skupština je usvojila Prijedlog odluke o davanju u zakup zemljišta putem prikupljanja ponuda radi postavljanja privremenih objekata. (glasao je 31 odbornik: 31 ″za″)

- Skupština je usvojila Prijedlog odluke o davanju u zakup zemljišta koje je dio katastarske parcele broj 415/1 KO Podgorica I. (glasao je 31 odbornik: 31 ″za″)

- Skupština je usvojila Prijedlog odluke o ustupanju Fudbalskom klubu ″Zabjelo″ na korišćenje zemljišta u KO Podgorica III, bez naknade. (glasao je 31 odbornik: 31 ″za″)

- Skupština je usvojila Prijedlog odluke o davanju saglasnosti za rješavanje imovinsko - pravnih odnosa na nepokretnostima u zahvatu DUP-a ″Poslovni centar Kruševac - zona B″. (glasao je 31 odbornik: 31 ″za″)

- Skupština je usvojila Prijedlog odluke o davanju saglasnosti za rješavanje imovinsko - pravnih odnosa za potrebe izgradnje lokalnog objekta od opšteg interesa - uređenja šetališta uz brdo Ljubović. (glasao je 31 odbornik: 31 ″za″)

- Skupština je usvojila Prijedlog odluke o određivanju lokacije sa elementima urbanističko - tehničkih uslova za izgradnju lokalnog objekta od opšteg interesa - objekat privrednog razvoja Upravna zgrada preduzeća ″Čistoća″ d.o.o. i ostali objekti komunalne infrastrukture. (glasao je 31 odbornik: 31 ″za″)

- Skupština je usvojila Prijedlog odluke o izmjenama Odluke o postavljanju, građenju i uklanjanju lokalnih objekata od opšteg interesa na teritoriji Glavnog grada Podgorice. (glasao je 31 odbornik: 31 ″za″)

- Skupština je usvojila Prijedlog odluke o izmjenama Odluke o postavljanju odnosno građenju i uklanjanju pomoćnih objekata na teritoriji Glavnog grada Podgorice. (glasao je 31 odbornik: 31 ″za″)

- Skupština je usvojila Prijedlog odluke o izmjenama i dopunama Odluke o godišnjoj naknadi za korišćenje prostora za bespravne objekte. (glasao je 31 odbornik: 31 ″za″)

- Skupština je usvojila Prijedlog odluke o povraćaju novčanih sredstava društvu sa ograničenom odgovornošću ″Rokšped″. (glasao je 31 odbornik: 31 ″za″)

- Skupština je usvojila Prijedlog odluke o davanju saglasnosti na Odluku Odbora direktora Društva sa ograničenom odgovornošću ″Čistoća″ Podgorica, broj: 49/22-19485 od 24.08.2022. godine. (glasao je 31 odbornik: 31 ″za″)

- Skupština je usvojila Prijedlog odluke o davanju saglasnosti na Odluku Odbora direktora Društva sa ograničenom odgovornošću Agencije za stanovanje, broj LIV-923/22-6229 od 12. septembra 2022. godine. (glasao je 31 odbornik: 31 ″za″)

- Skupština je usvojila Prijedlog odluke o davanju saglasnosti ″Pogrebne usluge″ d.o.o. - Podgorica za postavljanje privremenog objekta za potrebe groblja u Zagoriču. (glasao je 31 odbornik: 31 ″za″)

- Skupština je usvojila Prijedlog odluke o davanju saglasnosti Domu zdravlja Podgorica za postavljanje privremenih objekata (kontejnerskog tipa), na zemljištu u imovini Glavnog grada - Podgorica. (glasao je 31 odbornik: 31 ″za″)

- Skupština je usvojila Prijedlog odluke o davanju saglasnosti na Odluku o dopunama Statuta Javne ustanove Narodna biblioteka ″Radosav Ljumović″ Podgorica. (glasao je 31 odbornik: 31 ″za″)

- Skupština je usvojila Prijedlog Lokalnog akcionog plana za podsticanje rodne ravnopravnosti u Glavnom gradu Podgorica za period 2023-2025. godine. (glasao je 31 odbornik: 31 ″za″)

- Skupština je usvojila Izvještaj o realizovanim aktivnostima u sprovođenju Lokalnog plana za unapređenje socijalne inkluzije - razvoj usluga socijalne i dječje zaštite u Glavnom gradu Podgorici za period 2020-2023. godine, za 2021. godinu. (glasao je 31 odbornik: 31 ″za″)

- Skupština je usvojila Izvještaj o realizaciji projekata po osnovu javnih konkursa za raspodjelu sredstava za podršku ženskom preduzetništvu za period 2019-2021. godine. (glasao je 31 odbornik: 31 ″za″)

Zatim se prešlo na izjašnjavanje o prijedlozima u okviru tačke **29.** **Izbor i imenovanja**.

- Skupština je usvojila Prijedlog odluke o izmjeni Odluke o imenovanju Izborne komisije Glavnog grada-Podgorice, kojim se umjesto **Milana Doderovića** imenuje **Milija Mijanović**, za zamjenika člana Izborne komisije. (glasao je 31 odbornik: 31 ″za″)

 - Skupština je usvojila Prijedlog rješenja o imenovanju Žirija za dodjelu Nagrade "19. decembar" za 2022. godinu, u sastavu **prof. dr Gordana Đurović**, predsjednica i članovi: **Branko Banjević, prof. dr Radislav Jovović, Branimir Popović, prof. dr Petar Ivanović, dr Đoko Jočić,** **Budimir Simonović, prof. dr Radovan Radonjić, mr Ratko Odalović, mr Nela Savković Vukčević, Ruždija Tuzović, prof. dr Goran Ćulafić** i **prof. dr Marko Camaj**.

- Skupština je usvojila Prijedlog rješenja o imenovanju Komisije za dodjelu Studentske nagrade Glavnog grada - Podgorice, za 2022. godinu, u sastavu: **prof. dr Veselin Mićanović,** predsjednik i članovi: **prof. Edin Jašarović, prof. dr Nataša Raičević, Andrej Vukčević, Neda Vuksanović, dr Nikoleta Đukanović, dr Milica Kovač, prof. dr Marija Janković, prof. dr Darko Lacmanović, Milica Žižić**i**mrVuksan Vuksanović**.

Sa ovim je dnevni red sjednice iscrpljen.

Sjednica je zaključena u 14:10 časova.

 **S E K R E T A R, PREDSJEDNIK SKUPŠTINE,**

 **Veselin Vukčević dr Đorđe Suhih**